Nafarroako Parlamentuko Mahaiak, 2018ko martxoaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako galdera, Foru Administrazioaren eta haren mendeko enpresa publikoen zor publikoari buruzko txostenetan Kontuen Ganberak detektatutako abal hutseginen zenbatekoak berreskuratze aldera Ogasuneko eta Finantza Politikako Departamentuak egindako zuzemenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko martxoaren 19an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Ogasuneko eta Finantza Politikako kontseilariak erantzun dezan Legebiltzarraren hurrengo Osoko Bilkuran:

Foru Administrazioaren eta haren mendeko enpresa publikoen zor publikoari buruzko txostenetan Kontuen Ganberak abal hutseginak detektatu ditu. Ogasuneko eta Finantza Politikako Departamentuak zuzemenik egin al du abal horien zenbatekoa berreskuratzeko? Zuzemenik egin baldin badu, zein izan da horren emaitza?

Iruñean, 2018ko martxoaren 15ean

Foru parlamentaria: Laura Lucía Pérez Ruano